Diari Oficial de la Generalitat Valenciana


Sumari del DOGV 7909, del 03-11-2016 (2016/8677)

DECRET 159/2016, de 28 d'octubre, del Consell, pel qual es separa i designa vocal del Consell d'Administració de l'Autoritat Portuària d'Alacant.
-------------------------------------------------------------------------------------------------------------------------------------------------

### Dades del document

Número de DOGV
:   7909

Data del DOGV
:   03-11-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/8677


Data del document
:   28-10-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Decret

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * Alacant
    * instal·lació portuària

DECRET 159/2016, de 28 d'octubre, del Consell, pel qual es separa i designa vocal del Consell d'Administració de l'Autoritat Portuària d'Alacant. [2016/8677]  
L'article 30.1.c del Text Refós de la Llei de Ports de l'Estat i de la Marina Mercant, aprovat pel Reial Decret Legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, estableix que aquests consells estaran formats, respectivament, per la Presidència de l'entitat, la Capitania Marítima i 13 vocalies.  
  
L'apartat 2 de l'article 30 del text refós disposa que la designació de les persones titulars de les vocalies haurà de fer-se necessàriament a proposta de les administracions públiques, entitats i organismes representats en el consell d'administració. Així mateix, indica que la seua separació i nomenament dels consells d'administració de les autoritats portuàries serà acordada per l'òrgan competent de la comunitat autònoma, a proposta de les organitzacions, organismes i entitats que aquells representen.  
Correspon al Consell l'esmentada competència en virtut de l'article 17.b de la Llei 5/1983, de 30 de desembre, del Consell.  
Mitjançant el Decret 72/2012, de 18 de maig, del Consell, pel qual cessen i s'anomenen vocals dels consells d'administració de les autoritats portuàries d'Alacant, Castelló i València, es va designar Ana María García López vocal del Consell d'Administració de l'Autoritat Portuària d'Alacant, en representació de l'Administració General de l'Estat; la qual va ser renovada en el càrrec mitjançant Decret 60/2016, de 20 de maig, del Consell, de renovació, cessament i designació en les vocalies dels consells d'administració de les autoritats portuàries d'Alacant, Castelló i València.  
Per a la seua substitució la Presidència de l'Organisme Públic Ports de l'Estat ha proposat la designació d'Ana Lope Carvajal.  
Per això, de conformitat amb el que estableixen els articles 17.b, 18.f, 28.c, 31 i 33 de la Llei 5/1983, de 30 de desembre, del Consell, a proposta de la consellera d'Habitatge, Obres Públiques i Vertebració del Territori i amb la deliberació prèvia del Consell, en la reunió del dia 28 d'octubre de 2016,  
  
DECRETE  
  
Article 1  
Separar com a vocal del Consell d'Administració de l'Autoritat Portuària d'Alacant Ana María García López, en representació de l'Administració General de l'Estat.  
  
Article 2  
Designar com a vocal del Consell d'Administració de l'Autoritat Portuària d'Alacant Ana Lope Caarvajal, en representació de l'Administració General de l'Estat.  
  
DISPOSICIÓ FINAL  
  
Única  
1. El que disposa l'article 1 d'aquest decret tindrà efectes des del dia en què es publique en el Diari Oficial de la Generalitat Valenciana.  
2. El que disposa l'article 2 d'aquest decret tindrà efectes des de l'endemà de la seua publicació en el Diari Oficial de la Generalitat Valenciana.  
  
València, 28 d'octubre de 2016  
  
El president de la Generalitat,  
XIMO PUIG I FERRER  
  
La consellera d'Habitatge, Obres Públiques  
i Vertebració del Territori,  
MARÍA JOSÉ SALVADOR RUBERT